ΓΡΑΠΤΗ ΕΡΩΤΗΣΗ E-1537/02

υποβολή: Markus Ferber (PPE-DE) προς την Επιτροπή

(3 Ιουνίου 2002)

Θέμα: Έλεγχος τήρησης των κανονισμών για τη σήμανση των βοοειδών

Υπάρχουν αριθμοί και μια συγκριτικός πίνακας σχετικά με τους ελέγχους τήρησης των κανονισμών για τη σήμανση βοοειδών σε κάθε Κράτος-Μέλος της ΕΕ·

Τι ελέγχεται· Πόσο συχνά· Ποια είναι τα αποτελέσματα· Ποια προβλήματα έχουν παρατηρηθεί σχετικά με τη σήμανση των βοοειδών·

Απάντηση του κ. Byrne εξ ονόματος της Επιτροπής

(22 Ιουλίου 2002)

Ο κανονισμός (ΕΚ) 1760/2000 του Ευρωπαϊκού Κοινοβουλίου και του Συμβουλίου της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) 820/97 του Συμβουλίου(1),ποχρεώνει τα κράτη μέλη να καθορίζουν την αρχή την αρμόδια για την εξασφάλιση της τήρησης των διατάξεων για την αναγνώριση και την καταγραφή των βοοειδών.

Οι λεπτομέρειες εφαρμογής όσον αφορά τους στοιχειώδεις ελέγχους που πρέπει να διεξάγονται στο πλαίσιο του συστήματος αναγνώρισης και καταγραφής των βοοειδών θεσπίζονται από τον κανονισμό της Επιτροπής (ΕΚ) 2630/97 της 29ης Δεκεμβρίου 1997(2).

Η αρμόδια αρχή διεξάγει τις επί τόπου επιθεωρήσεις, οι οποίες καλύπτουν κάθε χρόνο τουλάχιστον 10 % των εκμεταλλεύσεων που βρίσκονται στο συγκεκριμένο κράτος μέλος. Αυτό το ελάχιστο ποσοστό αυξάνεται αμέσως μόλις διαπιστωθεί ότι η κοινοτική νομοθεσία σχετικά με την αναγνώριση δεν έχει τηρηθεί. Εφόσον ένα κράτος μέλος διαθέτει εθνική βάση δεδομένων σε πλήρη λειτουργία για τα βοοειδή η οποία είναι εφοδιασμένη με εγκαταστάσεις του πραγματικού συγκριτικού ελέγχου, μπορεί να επιτραπεί ένα ποσοστό 5 %.

Εκτός από τον έλεγχο της απαιτούμενης αναγνώρισης των ζώων, οι έλεγχοι περιλαμβάνουν την κατάλληλη τήρηση μητρώου της εκμετάλλευσης και την κατάλληλη τήρηση διαβατηρίων των ζώων πουπάρχουν στην εκμετάλλευση. Περαιτέρω, ελέγχεται η κατάλληλη ανακοίνωση των δεδομένων στην αρμόδια αρχή, δηλαδή ελέγχεται εάν οι πληροφορίες που καταγράφηκαν στην εθνική βάση δεδομένων ανταποκρίνονται στην πραγματική κατάσταση που επικρατεί στην εκμετάλλευση. Οι έλεγχοι καλύπτουν όλα τα βοοειδή μιας εκμετάλλευσης.

Τα κράτη μέληποβάλλουν ετήσια έκθεση στην Επιτροπή με την οποία παρέχουν λεπτομέρειες σχετικά με τον αριθμό των εκμεταλλεύσεων, τον αριθμό των επιθεωρήσεων, τον αριθμό των επιθεωρούμενων ζώων, κάθε παράβαση που διαπιστώνεται και κάθε κύρωση που επιβάλλεται.

Οι λεπτομερείς κανόνες όσον αφορά την εφαρμογή των ελάχιστων διοικητικών κυρώσεων στο πλαίσιο του συστήματος αναγνώρισης και καταγραφής των βοοειδών θεσπίζονται στον κανονισμό της Επιτροπής (ΕΚ) 494/98 της 27ης Φεβρουαρίου 1998(3).

Μια σύντομη περίληψη των εκθέσεων εκ μέρους των κρατών μελών σχετικά με τους ελέγχους που πραγματοποιήθηκαν το 2000 αποστέλλεται απευθείας στο αξιότιμο μέλος και στη γραμματεία του Κοινοβουλίου. Οι παραβάσεις και οι ασυμφωνίες που αναφέρονται περιλαμβάνουν προβλήματα όσον αφορά τα ενώτια, το μητρώο της εκμετάλλευσης και τα διαβατήρια, καθώς και την κοινοποίηση στην αρμόδια αρχή. Οι κυρώσεις που αναφέρονται από τα κράτη μέλη περιλαμβάνουν περιορισμούς διακίνησης, καταστροφή ζώων και δικαστική δίωξη.

Το Γραφείο Τροφίμων και Κτηνιατρικών Θεμάτων προβλέπει επίσης πτυχές της λειτουργίας και του ελέγχου συστημάτων αναγνώρισης βοοειδών στη διάρκεια αποστολών στα πλαίσια των τομέων της ΣΕΒ (σπογγώδους εγκεφαλοπάθειας των βοοειδών) και της ιχνηλασιμότητας των βοοειδών. Οι τελικές εκθέσεις αυτών των αποστολών διατίθενται στο Ευρωπαϊκό Κοινοβούλιο και δημοσιεύονται στον ιστοχώρο της Γενικής Διεύθυνσης.

(1) ΕΕ L 204 της 11.8.2000.

(2) ΕΕ L 354 της 30.12.1997.

(3) ΕΕ L 60 της 28.2.1998.